ઇન્ડિયન મેડિકલ અસોસિએશનના રાષ્ટ્રીય પ્રમુખ ડૉ. જિતેન્દ્ર પટેલે પ્રેસ-કૉન્ફરન્સમાં કહ્યું હતું કે ‘ગુજરાતમાં અમારી ૧૧૬ બ્રાન્ચ છે અને કુલ ૨૪ હજાર ડૉક્ટર મેમ્બર્સ છે. આ ઉપરાંત અમદાવાદમાં કુલ ૮ હજાર ડૉક્ટર મેમ્બર્સ છે. દેશના જવાબદાર નાગરિક તરીકે મૅક્સિમમ વોટિંગ થાય એ માટે અમે શું કરી શકીએ એ વિચારીને આ પહેલ કરી છે એ મુજબ મતદાનના દિવસે પેશન્ટ અથવા પેશન્ટના રિલેટિવ વોટિંગ કરીને અમારા ડૉક્ટરોને બતાવશે તો મતદાન પછીના એક અઠવાડિયા સુધી કન્સલ્ટેશન ફીમાં મિનિમમ ૨૫ ટકા ડિસ્કાઉન્ટ આપવામાં આવશે. મતદાનના દિવસે કદાચ પેશન્ટ મતદાન કરવા ગયા ન હોય, પરંતુ તેમના રિલેટિવ મતદાન કરવા ગયા હોય તો તે પેશન્ટને કન્સલ્ટેશનમાં ડિસ્કાઉન્ટ આપવામાં આવશે. ગુજરાતમાં આવેલી તમામ ૧૧૬ બ્રાન્ચમાં તમામ ડૉક્ટરોને આ બાબતે જાણ કરી છે. એટલે તમામ ડૉક્ટરો કન્સલ્ટેશન ફીમાં ૨૫ ટકા ડિસ્કાઉન્ટ આપશે જ, પરંતુ જો ૮૦ ટકા જેટલા ડૉક્ટરો પણ એનો અમલ કરે તો પણ બહુ કહેવાશે.’